श्वानों की अठखेलियों ने प्रति. में बढ़ाया रोमांच
श्वानपालकों को दुनियाभर में पाई जाने वाली श्वानों की 23 प्रजातियों से रूबरू होने का मौका मिला। एक ओर श्वानों की अठखेलियों पर गूंजती तालियां, वहीं दूसरी ओर एक से बढ़कर एक करतब दिखाते श्वान। यह नजारा था शनिवार को वेटरनरी विश्वविद्यालय में हुए 20वें डॉग शो का। अलग-अलग रंग-रूप, कद-काठी में पंजीकृत श्वानों ने अपने हैरतअंगेज कारनामों और हुनर से श्वान पालकों को रोमांचित किया। इससे पूर्व मुख्य अतिथि राजुवास की प्रथम महिला अरुणा गहलोत और कुलपति प्रो. ए.के.गहलोत ने शांति के प्रतीक धवल कपोत को आकाश में छोड़कर डॉग-शो का शुभारंभ किया। इस मौके पर अतिथियों ने विश्वविद्यालय की ओर से श्वानों पर प्रकाशित पैम्फलेट का विमोचन भी किया। शो के दौरान श्वानों की विभिन्न प्रतियोगिताएं आयोजित हुई। अर्द्ध सैनिक बलों के प्रशिक्षित श्वानों के विभिन्न करतबों और हुनर एवं विभिन्न वेशभूषा में श्वानों को देखकर लोग रोमांचित हुए। रोडेशियन प्रजाति का के दुर्लभ श्वान और बेल्जियम शेफर्ड की चुस्ती और चालाकी के करतब भी श्वान पालकों को देखने को मिले। शो में 23 प्रजातियों के कुल 57 श्वान पहुंचे। कार्यक्रम में आयोजन समिति के अध्यक्ष प्रो.जे.एस.महेता, सचिव डॉ.दीपिका धूड़िया, कुलसचिव बी.आर.मीणा, वित्त नियंत्रक अरविंद बिश्नोई, महाविद्यालय अधिष्ठाता प्रो.जी.एस.मनोहर आदि शामिल हुए।
डाग शो में आगे के गोले से निकलता स्वान।
वेविवि के श्वानों पर निकाले पम्फलैट का विमोचन करते अतिथि।
विजेता श्वानों को पदक, पालकों को प्रशस्ति पत्र
समारोहके दौरान हुई विभिन्न प्रतियोगिता में विजेता रहे श्वानों को मेडल दिए गए। जबकि श्वान पालकों को प्रशस्ति पत्र और स्मृति चिह्न भेंट कर सम्मानित किया। सेंड बरनार्ड नस्ल में मूमल कंवर तंवर का श्वान प्रथम रहा। पीट बुल प्रजाति में यश के श्वान ने बाजी मारी। जर्मन शेफर्ड में डॉ.सौरभ भार्गव का श्वान विजेता रहा। इसके अलावा लेब्राडॉर नस्ल में विशाल शर्मा, पग नस्ल में प्रद्युमन सिंह, छोटी नस्ल में ले.कर्नल एस.मखीजा तथा बड़ी नस्ल में गुलाब सिंह और सुरेंद्र सिंह के श्वान संयुक्त रूप से विजेता घोषित किए गए।
hin_Deva hin_Deva mag_Deva hin_Deva hin_Deva hin_Deva